Susu kopi
Susu kopi minangka ombèn-ombèn kang digawé nganggo campuran sirup kopi utawa èkstrak kopi lan susu kanthi cara sing padha karo susu coklat .  Ombèn-ombèn iki minangka minuman resmi ing nagara Rhode Island . Sirup digawé kanthi nyaring banyu lan gula bubuk kopi.

Sajarah

Mulabuka 
Sanajan asal usul susu kopi durung pati cetha, nanging sawetara sumber mratélakaké manawa mulabukané ombèn-ombèn iki saka warga imigran Itali abad ka-19 ing Providence, Rhode Island. Ing pungkasané abad ka-19 lan wiwitané abad ka-20, sawetara 55.000 imigran Itali ngumbara menyang Providence. Manjingé para imigran, utamané imigran saka Italli nepungaké tradhisi lan kabudayané menyang Rhode Island. Salah siji tradhisi kulinèr kang digawa yaiku ngombé kopi legi campur susu. Tundhoné tradhisi iki kang nuwuhaké susu kopi ing omah-omahé para imigran. Tuwuh rembakaning réstoran lan soda fountain uga mèlu nyengkuyung ombèn-ombèn iki dadi sangsaya kaloka ana ing satengahé masarakat.

Rujukan 

Susu